CELEX: E2012J0010
Language: fi
Date: 2013-03-25 00:00:00
Title: Tuomioistuimen tuomio, annettu 25 päivänä maaliskuuta 2013 , asiassa E-10/12 – Yngvi Harðarson v. Askar Capital hf. (Direktiivi 91/533/ETY – työnantajan velvollisuus ilmoittaa työntekijöille – muutokset kirjalliseen työsopimukseen – muutosten ilmoittamatta jättämisen vaikutus)

19.9.2013   
            
            
               FI
            
            
               Euroopan unionin virallinen lehti
            
            
               C 270/7
            
         TUOMIOISTUIMEN TUOMIO,
   annettu 25 päivänä maaliskuuta 2013,
   asiassa E-10/12
   Yngvi Harðarson v. Askar Capital hf.
   (Direktiivi 91/533/ETY – työnantajan velvollisuus ilmoittaa työntekijöille – muutokset kirjalliseen työsopimukseen – muutosten ilmoittamatta jättämisen vaikutus)
   2013/C 270/05
   Asiassa E-10/12, Yngvi Harðarson v. Askar Capital hf., Héraðsdómur Reykjavíkur (Reykjavikin käräjäoikeus) on esittänyt EFTAn tuomioistuimelle valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla PYYNNÖN, joka koskee työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista 14 päivänä lokakuuta 1991 annetun neuvoston direktiivin 91/533/ETY tulkintaa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on antanut 25 päivänä maaliskuuta 2013 tuomion, jonka tuomiolauselma on seuraava:
   Työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista 14 päivänä lokakuuta 1991 annettua neuvoston direktiiviä 91/533/ETY on tulkittava siten, että direktiivi ei edellytä työntekijälle maksettavan korvauksen määrittämistä kirjallisen työsopimuksen perusteella, jos työntekijälle ei ole annettu kirjallisia asiakirjoja työsopimuksen tai työsuhteen keskeisiä kohtia koskevista väliaikaisista tai pysyvistä muutoksista direktiivin 5 artiklassa säädetyssä määräajassa. Tätä sovelletaan myös konkurssimenettelyjen tai vastaavanlaisten osakeyhtiön jakamisten yhteydessä.